OpenLLM-France/wikimedia huggingface dataset:
# Dymaxion mapa

Dymaxion mapa edo Lurreko Fullerren proiekzioa munduko mapa baten proiekzioa da, poliedro baten gainazalean forma desberdinetako sare batean bistaratu daitekeena eta bidimentsioko mapa bat osatzeko berdindu daitekeena. Munduko mapa hau Buckminster Fullerrek sortu eta patentatu zuen 1946an. Patentean erakutsitako proiekzioa kuboktaedro baten gainean egina da. Fullerrek argitaratutako 1954ko bertsioak, The AirOcean World Map izenekoak, ikosaedro apur bat aldatua erabiltzen zuen, baina ia erabat erregularra, proiekzioaren oinarritzat, eta hori da gaur egungo bertsio ezagunena. Dymaxion izena Fullerren asmakizun askori aplikatu zitzaien.

## Kanpo estekak

* Datuak: Q581192
* Multimedia: Fuller projection / Q581192
# Dirmstein

Dirmstein Alemaniako udalerria da. Renania-Palatinatua estatuan kokatuta dago, [[Bad Dürkheim (barrutia)|Bad Dürkheim]] barrutian. 2014an 2.953 biztanle zituen 14,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22538
* Multimedia: Dirmstein / Q22538
# Dirk Uittenbogaard

Dirk Uittenbogaard (1990eko maiatzaren 8an jaioa) Herbehereetako arraunlaria da. Europako txapelduna, urrezko eta brontzezko olinpiar domina eta munduko txapelduna da 2019ko Munduko Arraun Txapelketan irabazitako gizonezkoen skull laukoitzean. Zortzikoan, brontzezko domina irabazi zuen 2015eko Munduko Arraun Txapelketan, eta gizonezkoen zortziko proban lehiatu zen Rio de Janeiroko 2016ko Udako Olinpiar Jokoetan, brontzezko domina lortuz. Herbehereetako gizonezkoen skull laukoitzean, 2020ko Udako Olinpiar Jokoetan, Tokio, urrezko domina irabazi zuen Herbehereetako taldearekin Abe Wiersma, Tone Wieten eta Koen Metsemakersekin batera, eta, proba horretako munduko markarik onena ezarri zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2016 | Rio de Janeiro Brasil | 03 ! | Zortzikoa |
| 2020 | Tokio Japonia | 01 ! | Skull laukoitza |
| Munduko Txapelketa ||||
| Urtea | Lekua | Domina | Kategoria |
| 2015 | Aiguebelette Frantzia | 03 ! | Zortzikoa |
| 2019 | Ottensheim Austria | 01 ! | Skull laukoitza |
| Europako Txapelketa ||||
| Urtea | Lekua | Domina | Kategoria |
| 2015 | Luzerna Suitza | 01 ! | Skull laukoitza |

## Erreferentziak

* 1 2 Uittenbogaard at World Rowing
* ↑ . Rio 2016. Originaletik Artxibatua 2016-08-06..2016-08-10ean begiratua.

## Kanpo estekak

* Datuak: Q20993765
# Dirk ekaitza

Dirk ekaitza 2013 abenduaren 22tik Europako mendebaldea erasotu zuen zikloia izan zen. Ipar Amerikan sortu eta Atlantikoko iparraldea zeharkatu zuen ziklogenesi lehergarri moduan. Frantzia eta Erresuma Batuan 6 hildako izan ziren ekaitzaren ondorioz. Euskal Herrian alerta laranja ezarri zen ekaitzaren ondorioz. Haize-ufadarik gogorrena Iratiko eski-estazioan jaso zen (228 km/o).

## Erreferentziak

* ↑ «Tempête: record à 228 km/h dans les Pyrénées» Le Figaro 2013/12/24.

## Kanpo estekak

* Datuak: Q15407987
* Multimedia: Cyclone Dirk / Q15407987
# Dirk van Baburen

Dirk van Baburen (Utrecht, Herbehereak, 1595 inguruan - 1624ko otsailaren 21a) margolaria izan zen. Caravaggioren jarraitzaile nagusietakoa izan zen Herbehereetan. Paulus Moreelse izan zuen irakasle Utrechten, eta David Haenekin ibili zen Italian zehar. Erroman sendotu zuen bere estiloa, Caravaggioren lanak eta bereziki Caravaggioren erretratuetako pertsonaiak oinarri zituela. Italian zela erlijio-gaiak irudikatu zituen batez ere, eta Utrechten aldiz, gai profanoak landu zituen. XVII. mendeko erlijio-lan nagusietakoa irudikatu zuen San Pietro in Montorioko kapera batean David Haenekin batera egindako zenbait lanen artean: Kristo Hilobi Santuan. Bere beste zenbait lan aipagarri: Musikari gaztea, Tito, Kristo Gurutzearekin, Kontzertua, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380708
* Multimedia: Dirck van Baburen / Q380708
# Dirksland

Dirksland (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 8.439 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q917827
* Multimedia: Dirksland / Q917827
# Dirlewang

Dirlewang Alemaniako udalerria da. Bavaria estatuan dago, [[Unterallgäu (barrutia)|Unterallgäu]] barrutian. 2014an 2.059 biztanle zituen 23,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q548510
* Multimedia: Dirlewang / Q548510
# Dirk Stikker

Dirk Uipko Stikker (Winschoten, 1897ko otsailaren 5a - Wassenaar, 1979ko abenduaren 23a) herbeheretar diplomazialari eta politikaria izan zen. Hainbat banku eta enpresatan lan egin zuen politikan hasi aurretik. 1946an Askatasunaren Alderdiaren eta 1948an Askatasunaren eta Demokraziaren Aldeko Herriaren Alderdiaren sortzailea izan zen. Atzerri ministro izan zen 1948tik 1952ra, enbaxadore Erresuma Batuan 1952tik 1958ra, enbaxadore NATOn 1958tik 1961era eta NATOko Idazkari Orokorra 1961etik 1964ra.
* Datuak: Q194654
* Multimedia: Dirk Stikker / Q194654
# Dirk van der Ven

Dirk van der Ven (Duisburg, 1970eko martxoaren 1a - ) Alemaniako futbolari ohia da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q325806
# Dirleton

Dirleton, Eskoziako gaeleraz: Duighreach, Eskoziako Ekialdeko Lothian eremuan dagoen udalerri bat da. Edinburgh hiriburutik 32 kilometro ekialdera dago.

## Kanpo estekak

* Datuak: Q2020424
* Multimedia: Dirleton / Q2020424
# Dirletongo gaztelua

Dirletongo gaztelua (ingelesez: Dirleton Castle) Eskoziako Dirleton herrian dagoen gaztelua da, Edinburghetik 32 kilometro ekialdera, Ekialdeko Lothian eskualdean. Gaur egun hondarretan dago. A mailako eraikina izendaturik dago.

## Historia

John De Vaux-ek 1240 urtearen inguruan eraiki zuen baina Eskoziako Independentzia Gerretan oso kalteturik gelditu zen. XIV mendean Haliburton familiak konpondu zuen eta 1505ean Ruthvenstarrek eskuratu zuten. Hauek Maria I.a Eskoziakoaren alde egin zuten eta horregatik gaztelua gotortu egin zuten 1600an. Honen ondorioz etxebizitza izateari utzi zon.
1650an Oliver Cromwellek gaztelua setiatu egin zuen eta berriz ere kalte handiak izan zituen. Honen ondoren John Nisbet, Dirletongo Lordak, beretzat hartu zuen eta beren eskutan egon zen 1923an Estatuak eskuratu zuen arte.

## Deskribapena

Dirletongo gaztelua harkaitz baten gainean eraikita dago eta nekazal eremu aberatsek inguratzen dute. Ingalaterratik Edinburgherako kostaldeko sarrera zaintzeko eraiki zen.
Gaur egun ikusgai dauden egitura aipagarriak honako hauek dira:
* XIII mendeko Dorrearen hondarrak.
* Ruthvenstarrek eraiki zuten XVI mendeko jauregia.
* Lorategiak
* XVI mendeko usategia.

## Iruditegia

* Ikuspegia.
* Barnekaldea.
* Pasabideak.
* Lorategiak.
* Lorategiak.
* Usategia.
* Usategiaren barnekaldea.

## Kanpo estekak

* Datuak: Q1955420
* Multimedia: Dirleton Castle / Q1955420
# Dženan Radončić

Dženan Radončić (serbokroazieraz: Џенан Радончић, rǎdoːntʃitɕ ahoskatua; Gusinje, 1983ko abuztuaren 2a - ) Montenegroko futbolaria da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q197596
# Dźwierzuty udalerria

Dźwierzuty Poloniako Varmia-Mazuriako voivoderriko landa-udalerri bat da, Szczytno barrutian kokatuta. 263,34 km²ko azalera du eta 2017ko datuen arabera 6652 biztanle zituen.

## Kanpo estekak

* Udalaren webgunea
* Datuak: Q557113
* Multimedia: Gmina Dźwierzuty / Q557113
ieaVarmia-Mazuriako voivoderriko udalerriak :
# Dʿmt

Dʿmt (Hego Arabiar alfabetoa: ), Diamat, Damot edo Diʿamat ahozkatua, gaur egungo Eritrea eta Etiopiako iparraldea dauden lekuetan kokaturiko erresuma izan zen. K.a. VIII. mendetik K.a. V. mendera bitarte existitu zen. Inskripzio gutxi iritsi dira eta lan arkeologiko gutxi egin da. Ondorioz dakigun bakarra da zibilizazio gisa desagertu zela Axumeko Erresumak bere lehen pausoak eman aurretik, edo bera izan zela Axumeko Erresumaren aurrekaria. Baliteke ere Axumeko Erresumara batu izana geroago.

## Kanpo estekak

* Datuak: Q139315
# Eduardo Eskartzaga

Eduardo Leopoldo Eskartzaga Solaun (Gordexola, 1884ko azaroaren 30a - ib., 1954ko urtarrilaren 4a) apaiz bizkaitarra izan zen.
Jaioterriko apaizgaitegian ikasi zuen eta Elizako postu aipagarrietara iritsi zen munduan zehar, kronologikoki, Segoviako (Espainia) Elizbarrutiko bikario nagusia, Portugaleteko Santa Maria elizako parrokoa eta Gasteizko apaiztegiko errektore 1932tik 1936ra. Espainiako Gerra Zibilean erbesteratu Parisera (Frantzia), gaixoekin ibiliz. Bigarren Mundu Gerran eta naziak Frantzian sartzean Ozeano Atlantikoa zeharkatu eta Habanako (Kuba) apaizgaitegiko erretore izatera iritsi zen. Azkenik, 1946an Euskal Herrira itzuli eta Areetako irlandarren kapilaua izan zen.
Gaur egun, jaioterriko ikastetxeak bere izena darama.

## Liburuak

Idatzi zituen liburuen artean Descripción Histórica del Valle de Gordejuela, Avellaneda y las Juntas Generales de las Encartaciones eta La villa de Arceniega ditugu.

## Kanpo estekak

* (Gaztelaniaz)Aipamena Gordexolako udal webgunean
* Datuak: Q12256488
# Eduardo Ferrero Costa

Eduardo José Ferrero Costa (Lima, 1946ko urriaren 26a), bere herrialdeko politikan parte hartu zuen Peruko abokatua da.
* Datuak: Q5654326
* Multimedia: Eduardo Ferrero Costa / Q5654326
# Eduardo Duhalde

Eduardo Alberto Duhalde (1941eko urriaren 5a) Argentinako politikari peronista ohia da, 2002ko urtarriletik 2003ko maiatzera bitartean Argentinako behin-behineko presidente izan zena. 1990eko hamarkadan Buenos Airesko presidenteorde eta gobernadore ere izan zen.
Lomas de Zamoran jaioa, tokiko legebiltzarrerako hautatua izan zen eta intendente (alkatea) izendatu zuten 1973an. 1976ko Argentinako estatu kolpean kendu zuten, eta 1983an demokrazia berrezarri zenean hautatu zuten berriro. Argentinako presidenteorde hautatu zuten 1989an, Carlos Menem presidentepean. Duhaldek presidenteorde izateari utzi zion eta Buenos Aires probintziako gobernadore hautatu zuten 1991n, eta 1995ean berriz hautatu zuten.
1999an presidente izateko aurkeztu zen, Fernando de la Rúa-k garaitu zuelarik. De la Rúa-k dimisioa eman zuen 2001eko abenduko istiluetan, eta Kongresuak Adolfo Rodríguez Saá San Luis probintziako gobernadorea izendatu zuen presidente. Rodríguez Saák ere dimisioa aurkeztu zuenean, Kongresuak Duhalde izendatu zuen. Duhalderen agintaldian, dibisaren debaluazio izugarri batek eta kanbio-tasaren igoerak pixkanaka suspertzea ekarri zuen. Arrakastaz lagundu zion Néstor Kirchner hautagaiari Menem-en aurka, presidentetzarako agintaldi berria bilatzen zuena. Duhaldek gatazka politikoak izan zituen Kirchnerrekin azken urteetan, eta politikatik erretiratuta dago 2011ko presidentetzarako hauteskundeetan porrot egin zuenetik.
Duhalderi droga trafikoarekin lotura izatea leporatu diote, baina ez dago horren frogarik.

## Erreferentziak

* ↑ Galería de Presidentes. .
* ↑ Duhalde y el Narcotrafico: Toda la verdad. .

## Kanpo estekak

* Webgune ofiziala
* Biografia CIDOB-n
* Datuak: Q294578
* Multimedia: Eduardo Duhalde / Q294578
# Eduardo Estibariz

Eduardo Estibariz Ruiz de Egiluz, (Gasteiz, Araba, 1966ko maiatzaren 27a - ) euskal herritar futbolari ohia da, erdiko atzelari lanetan aritzen zena. Erretiratu eta ger prestatzaile fisko bilakatu zen. Euskal Herriko futbol selekzioarekin partida bi jokatu zituen.

## Jokalari ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Gasteizko Aurrera | DH | 1984/85 | - | - | - | - | - | - | - | - | - | - | - | - | - | - |
| Gasteizko Aurrera | Denera | Denera | - | - | - | - | - | - | - | - | - | - | - | - | - | - |
| Alaves | 2.B | 1985/86 | 16 | 0 | 0 | 0 | - | - | - | - | - | - | - | - | 16 | 0 |
| Alaves | 3. | 1986/87 | 34 | 10 | 1 | 0 | - | - | - | - | - | - | - | - | 35 | 10 |
| Alaves | Denera | Denera | 50 | 10 | 1 | 0 | - | - | - | - | - | - | - | - | 51 | 10 |
| Sestao | 2. | 1987/88 | 16 | 0 | 1 | 0 | - | - | - | - | - | - | - | - | 17 | 0 |
| Sestao | 2. | 1988/89 | 19 | 2 | 6 | 0 | - | - | - | - | - | - | - | - | 25 | 2 |
| Sestao | Denera | Denera | 35 | 2 | 7 | 0 | - | - | - | - | - | - | - | - | 42 | 2 |
| Athletic | 1. | 1988/89 | 12 | 0 | - | - | - | - | - | - | - | - | - | - | 12 | 0 |
| Athletic | 1. | 1989/90 | 21 | 1 | 2 | 0 | - | - | - | - | - | - | - | - | 23 | 1 |
| Athletic | 1. | 1990/91 | 10 | 0 | 3 | 0 | - | - | - | - | - | - | - | - | 13 | 0 |
| Athletic | 1. | 1991/92 | 2 | 0 | 7 | 0 | - | - | - | - | - | - | - | - | 9 | 0 |
| Athletic | 1. | 1992/93 | 16 | 1 | 0 | 0 | - | - | - | - | - | - | - | - | 16 | 1 |
| Athletic | 1. | 1993/94 | 20 | 0 | 3 | 0 | - | - | - | - | - | - | - | - | 23 | 0 |
| Athletic | 1. | 1994/95 | 19 | 0 | 1 | 0 | - | - | 2 | 0 | - | - | - | - | 22 | 0 |
| Athletic | 1. | 1995/96 | 21 | 0 | 2 | 0 | - | - | - | - | - | - | - | - | 23 | 0 |
| Athletic | 1. | 1996/97 | 4 | 0 | 3 | 0 | - | - | - | - | - | - | - | - | 7 | 0 |
| Athletic | Denera | Denera | 125 | 2 | 21 | 0 | - | - | 2 | 0 | - | - | - | - | 148 | 2 |
| Rayo Vallecano | 2. | 1997/98 | 26 | 2 | 3 | 0 | - | - | - | - | - | - | - | - | 29 | 2 |
| Rayo Vallecano | 2. | 1998/99 | 37 | 0 | 0 | 0 | - | - | - | - | - | - | - | - | 37 | 0 |
| Rayo Vallecano | 1. | 1999/00 | 23 | 1 | 3 | 0 | - | - | - | - | | | - | - | 26 | 1 |
| Rayo Vallecano | Denera | Denera | 86 | 3 | 6 | 0 | - | - | - | - | | | - | - | 92 | 3 |
| Gasteizko Aurrera | 2.B | 2000/01 | 25 | 3 | 0 | 0 | - | - | - | - | | | - | - | 25 | 3 |
| Gasteizko Aurrera | Denera | Denera | 25 | 3 | 0 | 0 | - | - | - | - | | | - | - | 25 | 3 |
| Ibilbide osoan | Ibilbide osoan | Ibilbide osoan | 321 | 20 | 35 | 0 | - | - | 2 | 0 | - | - | - | - | 358 | 20 |

## Kanpo estekak

* Fitxa - www.athletic-club.eus
* Datuak: Q2398633
# Eduardo Falú

Eduardo Falú (El Galpón, Salta, 1923ko uztailaren 7a - Córdoba, 2013ko abuztuaren 9a) argentinar gitarrista eta musikagilea izan zen. Siriar familia batean jaio zen. Txikitatik erakutsi zuen gitarra jotzeko zaletasuna, etxekoek lagunduta. 1945ean hasi zuen karrera, César Perdiguero poeta eta letra-idazlearen lankidetzarekin. 1948an, irratiari esker, haren lanaren berri izan zuen publiko zabalak. Lehenengo LPa, Falú en París, 1950ean grabatu zuen. Lan horrek Latin Amerikako, Europako eta mundu osoko ateak ireki zizkion. Ehunka kontzertu eman zituen Estatu Batuetan, Japonian, Frantzian, Ingalaterran eta Frantzian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1073943
* Multimedia: Eduardo Falú / Q1073943
# Eduardo Fernández Rubiño

Eduardo Fernández Rubiño (Madril, 1991ko irailaren 13a) madrildar filosofo, politikari eta LGTB ekintzailea da. Gaur egun, Madrilgo Biltzarreko legebiltzarkide da 2015eko ekainean aulkia lortu zuenetik. Carlos Fernández Liria filosofoaren semea da eta Filosofia ikasi zuen Madrilgo Unibertsitate Konplutentsean. Ikasleen ordezkaria izan zen klaustroan, baita Madrilgo Unibertsitate Konplutenseko Ikasleen Ordezkaritza Zentraleko kidea ere.
Juventud Sin Futuro (Etorkizunik Gabeko Gazteria) espainiar gazteen ezegonkortasun ekonomiko eta sozialaren aurkako taldearen kide izan zen, M-15 mugimenduaren baitan. Testuinguru horretan, sare sozialen esparruan eta kanpaina politiko digitalen diseinuan hasi zen lanean. 2015eko urriko Podemosen «Bai, egin daiteke» Herritarren Batzarrean, Estatuko Herritarren Kontseiluko kide hautatu zuten eta alderdiaren sare sozialen arduradun izendatu zuten. Pablo Iglesiasen aholkulari izan zen arlo horretan eta Europako Parlamentuan Internet bidezko komunikaziorako aholkulari gisa lan egin du. Homosexuala da eta LGBT ikasle-kolektiboetan parte hartu du.
2019ko uztailean, Más País alderdiaren eskutik eta2019ko Madrilgo Batzarrerako hauteskundeen ondoren, senatari aulkia lortu zuten. Madrilgo Asanbladak izendatu zuen eta legegintzaldiko senataririk gazteena bihurtu zen. Akta 2021eko uztailera arte mantendu zuen; izan ere, 2021eko Madrilgo Batzarrerako hauteskundeen harira, Más Madridek hautatutako senataria Pablo Gómez Perpinyà izatera pasatu zen. Rubiño, bestalde, Más Madrid legebiltzar-taldeko presidentea izatera pasatu zen. 2023ko udal hauteskundeetan Más Madriden Madrilgo zerrendan aurkeztuko dela iragarri da.

## Erreferentziak

* ↑ Suárez, Gonzalo. (24 de septiembre de 2015). «El político más influyente del que nunca has oído hablar» El Mundo.
* ↑ Moraga, Carmen. (4 de julio de 2015). «"Me cuesta tener que compartir espacio con Cifuentes y los culpables de la crisis"» eldiario.es.
* 1 2 Eduardo Fernández Rubiño. .
* 1 2 Eduardo Fernández Rubiño. Asamblea de Madrid.
* ↑ Romo, José Luis. (27 de junio de 2015). «El círculo gay de Podemos» El Mundo.

## Kanpo estekak

* Datuak: Q26232737
* Multimedia: Eduardo Fernández Rubiño / Q26232737
# Eduardo Dato

Eduardo Dato Iradier (Coruña, 1856ko abuztuaren 12a - Madril, 1921eko martxoaren 8a) espainiar politikaria izan zen.

## Biografia

Aita Murtziakoa zuen eta ama arabarra. Madrila joanda, bertan egin zituen zuzenbide-ikasketak. Oso kargu garrantzitsuak izan zituen Alfontso XIII.a Espainiakoaren garaian: diputatua izan zen 1883. urtetik aurrera; 1899an Gobernazioko ministro; Justiziakoa 1902an; Estatuko ministroa 1918an. Gisa berean, gobernuburua izan zen 1913-1915 bitartean, 1917an eta 1920-1921 urteetan.
Lehen Mundu Gerran, Espainiaren neutraltasuna lortu, eta Kataluniako Mankomunitatea onartu zuen (1913). Gizarteko eta kartzeletako arazoez arduratu zen, batez ere. Madrilgo Alcaláko atean hil zen 1921. urteko martxoaren 8an, Pedro Mateu Cusidó, Luis Nicolau Fort eta Ramón Casanellas Lluch anarkista katalanek egindako atentatu baten ondorioz. Gasteizko hiriak semetzat hartu zuen, 1903. urtean.
1916an Gasteizek Dato izena eman zion hiri erdialdeko kale nagusi bati, bai eta haren omenezko oroitarria eraiki ere (Florida parkea). Euskal Herriarekiko politikan eragina izan zuen, 1919. urtean idatziriko estatutua atzera bota baitzuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Dato Iradier, Eduardo - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-09-29).

## Kanpo estekak

* Datuak: Q365162
* Multimedia: Eduardo Dato / Q365162
# Eduardo Dato kalea

Eduardo Dato kalea, herri hizkeran Dato kalea, Arabako Gasteiz hiriburuko kale ospetsu eta nabarmenetakoa da.

## Izena

Izena Eduardo Dato Iradier politikariaren omenez darama.

## Kokalekua

Zabalgunean dago, Posta kalean hasten da eta Gasteizko tren geltokia dagoen Geltoki plazatxora iristen da. Alava jeneralaren, San Prudentzio, Florida eta Manuel Iradier kaleak zeharkatzen ditu. 455 metro inguruko luzera du.

## Historia

Betiere Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, hasieran, gaur egungo Dato kaleak Geltokiaren kalea izena zuen. 1867ko agirietan agertzen da lehen aldiz eta 1916. urterarte izen horrekin mantendu zen. Urte horretan hartu zuen gaur egun duen izena: Eduardo Dato kalea.
* Dato kalea.
* Etxebizitza.
* Ibiltaria eskultura.
* Zezenlaria eskultura.

## Erreferentziak

* ↑ Calle Dato de Vitoria, historia del por qué y desde cuando tiene ese nombre (Gaztelaniaz)

## Kanpo estekak

* Datuak: Q19490514
* Multimedia: Calle Eduardo Dato, Vitoria-Gasteiz / Q19490514
# Dumbarton FC

Dumbarton Football Club Eskoziako futbol talde bat da, Dumbarton hirikoa. 1872an sortu zen eta Eskoziako lehen mailan jokatzen du. Eskoziako lehenengo bi ligak eta kopa bat irabazi zituen XIX mendean.

## Historia

1872an sortu zenez Eskoziako laugarren futbol tlde zaharrena da. XIX mendean puntako talea izan zen. Se aldiz jokatu zuen kopako finala baina 1883koa baino ez zuen irabazterik lortu. 1890an Eskoziako liga abiatu zen eta Dumbartonek lehenengo bi ligak irabazi zituen, lehenengoa Glasgowko Rangers-ekin elkarbanatuta.
Ordutik ordea ez du emaitza aipagarririk izan. 1985ean jokatu zuen azken aldiz lehen mailan.

## Irabazitako txapelketak

* Eskoziako Liga (2): 1891, 1892.
* Eskoziako Kopa
** Txapelduna (1): 1883
** Finalista (5): 1881, 1882, 1887, 1891, 1897

## Kanpo estekak

* (Ingelesez) Webgune ofiziala
* Datuak: Q1059399
* Multimedia: Dumbarton F.C. / Q1059399
# Dumbo (Brooklyn)

Dumbo edo DUMBO, AEBetako New York hiriko auzo bat da, Brooklyn barrutian. East River ibaiaren ekialdeko bazterrean eta Brooklyn zubia eta Manhattango zubiaRen artean dago.
Artista eta bohemio ugariren bizilekua da.
* Datuak: Q1264951
* Multimedia: Dumbo, Brooklyn / Q1264951
# Dumbrava

Dumbrava honako hau da:
* Dumbrava (Prahova)
* Dumbrava (Timiș)
* Dumbrava (Mehedinți)
# Dumbletonius

Dumbletonius Hepialidae familiako tximeleta genero bat da. Bere espezie tipoa Dumbletonius sylvicola da.

## Espezieak

| Espeziea | Egoera |
| Dumbletonius characterifer | daturik gabe |
| Dumbletonius sylvicola | daturik gabe |
| Dumbletonius unimaculatus | daturik gabe |

## Kanpo estekak

* Datuak: Q5313729
* Multimedia: Dumbletonius / Q5313729
* Espezieak: Dumbletonius
# Dumbo (1941eko filma)

Dumbo marrazki bizidunetako film klasikoa da, Walt Disneyk estreinatua, animazioa. 1941eko Urri 23an, RKO banatzaileak hasi zen filma banatzen luzeak uste zutena baino arrakasta txikiagoa izan zuen.
Disney Estudioaren diru sarrerarik garrantzitsuena bilakatu zen. Handik gutxira, abenduan zehazki, Estatu Batuak Bigarren Gerrate Mundialean sartu zen eta Disneyren estudioa gobernuarekin elkarlanean aritu zen. Horretarako, film hezitzaileak, formakuntza militarrarekin erlazionaturikoak eta erretaguardiarako morala igoko zutenak sortu zituzten, hala nola, Der Fuehrer's Face ("Führerraren aurpegia"), Education for Death ("Heriotzarako hezkuntza"), Reason and Emotion ("Arrazoia eta emozioa"), eta Victory Through Air Power film luzea ("Airetiko indarraren bidez garaipena", 1943) non gerra irabazteko bonbardaketa gehiago egin behar zirela defendatzen zen.

## Kanpo estekak

* Datuak: Q40895
* Multimedia: Dumbo / Q40895
# Dumbo (2019ko filma)

Dumbo 2019ko Tim Burton estatubatuar zinema zuzendariaren fantasiazko eta abenturazko film bat da. 1941eko izen bereko marrazki bizidunetako filmaren berregokitzapena da, hau aldi berean Helen Aberson eta Harold Pearlen eleberrian oinarritu zelarik. Colin Farrell, Michael Keaton, Danny DeVito, Eva Green, eta Alan Arkin aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Max Medici zirkuko ugazabak Holt Farrier kontratatzen du elefante-kume baten zaintzaile bezala; elefantetxoaren itzelezko belarriek denen irri-bazka bilakatu dute gainbeheran dagoen zirkuan. Baina Holten haurrek Dumbok egan egin dezakela ezagutzen dutenean, V. A. Vandevere ekintzaile bairagarria eta Colette Marchant trapezista bertan azaltzen dira, aparteko pakidermoa izar bihurtzeko.

## Aktoreak

* Colin Farrell: Holt Farrier
* Michael Keaton: V. A. Vandevere
* Danny DeVito: Max Medici
* Eva Green: Colette Marchant
* Alan Arkin: J. Griffin Remington
* Nico Parker: Milly Farrier
* Finley Hobbins: Joe Farrier
* DeObia Oparei: Rongo the Strongo
* Joseph Gatt: Neils Skellig
* Sharon Rooney: Miss Atlantis
* Michael Buffer: Baritone Bates
* Frank Bourke: Puck
* Jo Osmond: Zirkuko sukaldaria

## Erreferentziak

* ↑ «Eva Green In Talks For Tim Burton’s ‘Dumbo’ At Disney» Deadline.

## Kanpo estekak

* IMDBko fitxa irakurgai (Ingelesez)
* Datuak: Q24284798
* Multimedia: Dumbo (2019 film) / Q24284798